O kas, jei būtų imanoma pagerinti mūsų miego kokybę?
Pastaruosius dešimt metų, kuriuos
praleidau tirdamas miegą,
šis klausimas man nedavė ramybės.
Nors elektros lemputė ir technologijos padėjo išvystyti
produktyvumą bei 24 valandų per parą darbą,
tai pareikalavo nemažos aukos –
pakito mūsų cirkadinis ritmas
bei mūsų organizmo miego poreikis.
Palyginti neseniai žmonės visame pasaulyje ėmė „eksperimentuoti“ su
savuoju cirkadiniu ritmu, veikiančiu energijos lygį organizme,
nors tai kelia riziką ne tik miegui,
bet ir pačiai gyvenimo kokybei.
Dėl šio „eksperimentavimo“
mes negauname pakankamai miego.
Vidutinis amerikietis miega visa valanda trumpiau
nei 1940-aisiais.
Dėl kažkokios priežasties
gebėjimą funkcionuoti nepakankamai išsimiegojus
mes laikome kažkokiu nuopelnu.
Tačiau pamažu tai tampa visuotine sveikatos krize.
Daugelis mūsų žino, jog nekokybiškas miegas yra
siejamas su Alzheimerio, širdies bei kraujagyslių ligomis,
insulto bei diabeto atsiradimo rizika.
Negydomi tokie miego sutrikimai, kaip štai miego apnėja,
gali sukelti daugelį šių išvardytų ligų.
Bet ar žinote, kokią įtaką miegas daro jūsų psichinei būklei?
Prastai išsimiegoję, esame linkę daryti neapgalvotus sprendimus
bei tampame mažiau empatiški.
Neišsimiegojimas aštrina skausmo pojūtį
ir nenuostabu, jog jis mažina mūsų socialines kompetencijas.
Taigi nenuostabu, jog miego trūkumas
trukdo būti geru ir sveiku žmogumi.
Mokslininkai stengiasi išsiaiškinti, kaip
net tik miego kiekybė, bet ir kokybė
veikia mūsų savijautą ir sveikatą.
Mano tyrimas telkiasi ties tuo, kas
daugelio mokslininkų manymu yra dažniausiai atsikartojanti miego stadija-
gilus miegas.
Dabar jau žinome, jog, apskritai
miegas skirstomas į tris fazes:
lengvo miego,
greito akių judėjimo miego (REM)
ir gilaus miego.
Fazėms nustatyti, prijungiame elektrodus prie galvos, smakro ir krūtinės.
Lengvo miego bei REM fazėse
smegenų bangos yra beveik tokios pat kaip ir nemiegant.
Tačiau smegenų bangos gilaus miego fazėje yra gana lėto dažnio,
kas labai skiriasi nuo to, kaip mūsų smegenys veikia nemiego metu.
Šios lėto dažnio bangos vadinamos delta bangomis.
Kai negauname pakankamai gilaus miego,
neigiamai paveikiamas mūsų gebėjimas mokytis
ir organizmo regeneracija.
Gilus miegas reikalingas tam, kad visa tai, ką sužinome,
pamatome ar išgirstme per dieną
taptų mūsų ilgalaikės atminties ir asmenybės dalimi.
Mums senstant, atsiranda
didesnė rizika netekti regeneracinių delta bangų.
Todėl iš dalies gilus miegas ir delta bangos
yra biologinės jaunystės požymiai.
Suprantama, jog užsinorėjau gauti daugiau gilaus miego ir kad to pasiekčiau
išmėginau beveik visus įmanomus prietaisus:
prieinamus visiems ir klinikinius.
kas tik pasitaikė.
Daug ko išmokau ir suvokiau, kad man, kaip ir daugeliui žmonių,
reikia aštuonių valandų mego.
Aš netgi pakeičiau savo cirkadinį ritmą –
valgymo laiką, mankštinimąsi ir būvimą dienos šviesoje –
vis tik niekaip nesugebėjau pagerinti miego kokybės...
iki kol nesusipažinau su Harvardo Medicinos mokyklos
daktaru, Dmitry Gerashchenko.
Dmitrijus papasakojo naują bandymą
atliktą Vokietijoje – jeigu žmogui miegant,
tam tikros miego stadijos metu, yra grojami
tam tikri garsai – miegas tampa gilesnis bei kokybiškesnis.
Negana to, rezultatai parodė, jog
tie garsai padeda pagerinti atmintį.
Dmitrijus ir aš pradėjome
dirbti kartu mėgindami įgyvendinti šią mokslinę naujovę.
Drauge su Pensilvanijos universiteto mokslininkais
mes sukūrėme tam tikrus eksperimentus, patvirtinančius mūsų idėją.
Nacionalinis mokslo fondas bei Nacionalinis sveikatos institutas
mums skyrė dotaciją tam, kad
galėtumėme išvystyti šią gilaus miego technologiją.
Štai kaip tai veikia:
Į laboratoriją atėjusius
žmones prijungiame prie daugybės prietaisų,
keletą kurių turiu štai čia-
tai ne mados pareiškimas.
(Juokiasi)
Kuomet aptikdavome žmones esant gilaus miego stadijoje,
imdavome groti gilų miegą stimuliuojančius garsus,
kurie,pasak tyrimų, padeda pasiekti dar gilesnį miegą.
Tuoj pagrosiu jums šį garsą.
(Pasikartojančios garso bangos)
Gana keista, ar ne?
(Juokiasi)
Taigi, šis garsas iš tiesų yra to paties dažnio kaip ir smegenų bangos
jums esant giliojo miego stadijoje.
Ši garsų struktūra skatina jūsų protą
sukurti daugiau regeneracinių delta bangų.
Kai kitą dieną eksperimento dalyvių paklausėme apie garsus,
jie teigė nežiną, jog grojome kažkokius garsus
nors jų smegenys reagavo, sukurdamos daugiau šių delta bangų.
Čia galite pamatyti vieno iš eksperimento dalyvių smegenų bangas.
Ar matote apatinę liniją?
Tai rodo garsą,kai jis yra grojamas tokiu dažniu.
Dabar pažiūrėkite į smegenų bangas viršutinėje diagramos dalyje.
Diagramoje pavaizduota tai, jog
garsas paskatina šių regeneracinių delta bangų kūrimąsi.
Mes išsiaiškinome, kad galime tiksliai sekti miegą bei
padėti jiems pasiekti gilesnį miegą
net ir neprijungę jų prie elektrodų.
Mes ir toliau bandome vystyti
reikiamą garsinę ir miego aplinką,
kad pagerintumėme žmonių miego kokybę.
Miegas nėra tokio regeneracinio lygio, kokio galėtų būti,
bet, galbūt, kada nors greitai
mes galėsime nešiotis mažą aparatą,
padidinantį mūsų miego naudą.
Dėkoju.
(Plojimai)